דיסקוגרפיה של אביב גפן

הדיסקוגרפיה של הזמר-יוצר הישראלי **אביב גפן** כוללת עשרים אלבומי אלבומי אולפן, שלושה אלבומי הופעה, שלושה אלבומי אוסף, אלבום פסקול אחד, מיני-אלבום אחד, ארבעה מארזי תקליטורים, אלבום וידאו אחד ומאה עשרים וארבעה סינגלים כאמן סולו וכחבר בלהקות התעויוט ובלאקפילד.

בשנת 1990 הוציאו גפן והתעויוט לאור את הסינגל "חבר", אשר לא נחל הצלחה רבה, ומאוחר יותר הופיע ב"שפמשותפת", אלבום אוסף מאת חברת התקליטים הד ארצי, אשר נכשל מסחרית גם הוא. שנתיים לאחר מכן הוציאו לאור את אלבום הבכורה שלהם, "זה רק אור הירח", אותו ליוו הסינגלים "אמש", "הכל נהיה לא רגיל", "שנינו שווים", "מיליארד טועים", "אלימות", "לאן את הולכת", "אור הירח", "שוב החושך" ו"לפעמים". ב-1993 יצא לאור האלבום "עכשיו מעונן", אותו הקדיש גפן לחברו המנוח ניר שפינר, אשר נהרג בתאונת דרכים. האלבום לווה על ידי הסינגלים "בוכה על הקבר", "שיר הסמרטוטים", "עכשיו מעונן", "רוצה לשכב איתך" ו"אל תדאג". שנה לאחר מכן הוציא גפן לאור אלבום סולו ראשון, ללא השתתפות התעויוט, כאשר זה עסק בעיקר בחוויותיו של מתבגר טרם גיוסו לצה"ל. את אלבום זה ליוו הסינגלים "האם להיות בך מאוהב", "פרופיל 97", "הולך לאיבוד", "כבוד" ו"משוררים".

בשנת 1995 חזר לשתף פעולה עם להקת התעויוט, עמה הוציא לאור את האלבום "שומקום", אותו ליווי הסינגלים "שומקום", "אהבנו" ו"שלום". באותה שנה הוציא גפן לאור את הסינגל "אבא תרנגול", מתוך הסרט "ב-72 לא הייתה מלחמה". שנה לאחר מכן הוציאו לאור את האלבום "המכתב", אשר עסק בין היתר ברצח יצחק רבין. את האלבום ליוו הסינגלים "קנאה", "המכתב", "עונות", "עצוב בלעדייך" ו"מרד הדמעות". בשנת 1997 הוציאו גפן והתעויוט לאור את אלבום האוסף הראשון שלהם, "ירח מלא", אותו ליוו הסינגלים "שיר תקווה" ו"סוף העולם". שנה לאחר מכן הוציא גפן לאור את "חלולים", אלבומו השני ללא מעורבותה של התעויוט, אשר הכיל שירי מחאה ברובו. את האלבום ליוו הסינגלים "בוקר טוב איראן", "סופרסטאר", "בום בום" ו"חלולים".

בשנת 1999 שב לשתף פעולה עם התעויוט, עמה הוציא לאור את האלבום "לילות לבנים", אשר עסק בפרידתו של גפן מאילנה ברקוביץ'. את האלבום ליוו הסינגלים "השיר שלנו", "רומיאו ויוליה", "מקסיקו", "לילות לבנים" ו"שתיקה". באותה שנה יצא לאור הסינגל "רוקנ'רול", אשר לא צלח מסחרית. שנה לאחר מכן הוציאו לאור את האלבום "יומן מסע", אשר תואר כאלבום בוגר יותר של גפן מאלבומיו שיצאו לאור בעשור הקודם. את אלבום זה ליוו הסינגלים "יומן מסע" בהשתתפות אריק איינשטיין, "עורי עור", "תמונה לשעת ערביים", "צלקות" ו"אקדחים שלופים". באותה שנה יצאו לאור סינגלים נוספים בהשתתפותו של גפן - "כמו בשיר" מתוך אלבומו של מתי כספי "דואטים" ו"שוב לא שקט" מתוך אלבומה של להקת רוקפור "בהופעה". שנה לאחר מכן הוציא גפן לאור את הסינגל "גשם כבד עומד ליפול" לרגל יום הולדתו השישים של בוב דילן. שיר זה נכלל במהדורה המורחבת של "יומן מסע". בשנת 2002 יצא לאור האלבום "ממנטו מורי", אותו הקדיש גפן לסבתו גאולה מקובר, אשר נפטרה זמן קצר טרם צאת האלבום. אלבום זה היה אלבום האולפן האחרון של התעויוט, ואותו ליוו הסינגלים "שיר עצוב", "זיגוטה", "הולך קדימה" ו"קרן אור". שנה לאחר מכן השתתף בסינגל "פושעים חפים מפשע" של להקת ההיפ-הופ הפלסטינית דאם.

בשנת 2004 יצא לאור אלבום הבכורה של להקת בלאקפילד בהובלת גפן וסטיבן וילסון. את אלבום זה ליוו הסינגלים "Hello", "Pain", "Cloudy Now" ו-"Blackfield". שנתיים לאחר מכן הוציא גפן לאור את אלבומו "עם הזמן", אותו ליוו הסינגלים "עם הזמן", "מחר", "בשבילך", "זה רק הלב שכואב לך" ו"אין זמן תחת השמש". באותה שנה יצא לאור הסינגל "מחוץ לתחרות", אשר נכלל במהדורה המורחבת של "עם הזמן". בשנת 2007 יצא לאור אלבומה השני של בלאקפילד, אותו ליוו הסינגלים "Miss You", "Once", "Christenings", "End of the World" ו-"Epidemic". באותה שנה הוציאה לאור הלהקה את אלבום ההופעה והוידאו הראשון שלה, *[[Live in New York City]]*. בנוסף, הוציא גפן לאור את אלבום האוסף השני שלו, "רק שירי אהבה". שנה לאחר מכן, הוציאו לאור גפן והתעויוט את האלבום *[[Live (אלבום של אביב גפן)|Live]]*, אותו ליוו הסינגלים "גן החטאים" (שהופיע במקור ב"לילות לבנים") ו"שחור לבן". בשנת 2009 הוציא גפן לאור את אלבום סולו באנגלית, אותו ליוו הסינגלים "It Was Ment to Be a Love Song", "It's Alright" ו-"Black & White". באותה שנה יצא לאור הסינגל "אור קטן בלב".

בשנת 2011 הוציאה בלאקפילד לאור את אלבומה השלישי *[[Welcome to My DNA]]*, אותו ליווה הסינגל "Waving". באותה שנה הוציא גפן לאור את המיני-אלבום *[[Mr. Down & Mrs. High]]* ואלבום הופעה בהשתתפותה של להקת התעויוט, "עכשיו מעונן (הופעה אחרונה ברוקסן)". שנה לאחר מכן הוציא לאור את האלבום "פסיפס", אותו ליוו הסינגלים "ריק בבית", לצד "קוצים" ו"בובות" בהשתתפות עידן רייכל, "נוסטלגיה" בהשתתפות שרון ליפשיץ ו"טיפות". באותה שנה הוציא לאור את הסינגלים "מקלט של שקט" ו"יש שמיים מעלי" בהשתתפות אביתר בנאי. בשנת 2013 יצא לאור אלבומה הרביעי של בלאקפילד, אותו ליוו הסינגלים "Sense of Insanity" ו-"Jupiter". שנה לאחר מכן הוציא גפן לאור את האלבום "סדקים", אותו ליוו הסינגלים "עולם חדש", "כאב על כאב" ו"מסתובב" בהשתתפות מתי כספי. באותה שנה יצא לאור מארז התקליטורים הראשון של בלאקפילד, "האלבומים הראשונים". ב-2015 הוציא גפן לאור את הסינגל "קציר מלחמה", אותו כתב אודות החייל מתן גוטליב, אשר נפל במבצע צוק איתן. שנה לאחר מכן הוציא לאור את הסינגל "זמן טס" ומארז התקליטורים *[[× 2]]*. באותה שנה בלאקפילד הוציאה לאור את מארז התקליטורים *[[Welcome To My DNA / IV]]*.

ב-2017 יצא לאור אלבומה החמישי של בלאקפילד, אותו ליווה הסינגל "Family Man". באותה שנה הוציא גפן לאור את הסינגלים "מי אני היום", "בא אליי" בהשתתפות סולנית היהודים אורית שחף, "עד שיעלה האור", "הללויה" ו"נדנדה", אותו כתב לבנו דילן. שנה לאחר מכן יצא לאור אלבום האוסף הראשון של בלאקפילד, ''Open Mind''. שנה לאחר הוציא גפן לאור את הסינגלים "צליל מיתר", גרסת כיסוי לאייל גולן ו"את לא לבד" בהשתתפות חברי להקת נוער שוליים מיקיאגי ודודי לוי. בשנת 2019 הוציא לאור את הסינגלים "כפרים של אהבה", מתוך האלבום "שם עולם 2019" ו"וסלחתי לך". בשנת 2020 יצא לאור אלבומה השישי והאחרון (עד כה) של בלאקפילד, *[[For the Music]]*, אותו ליוו הסינגלים "Summer's Gone" ו-"Under My Skin". בנוסף, הוציא גפן לאור באותה שנה את הסינגל "בצורת" בהשתתפות הזמר החסידי אברהם פריד. בשנת 2021 הוציא לאור את הסינגל "לאן אלך" בהשתתפות קאסט סדרת הטלוויזיה "שבאבניקים". שנה לאחר מכן הוציא גפן לאור את פסקול הסדרה הביוגרפית אודות חייו "שנות הירח". באותה שנה הוציא לאור את הסינגלים "ורוד מבריק" בהשתתפות אלה לי להב ו"מה נשאר לי ממך" בהשתתפות אנה זק. בשנת 2023 הוציאה בלאקפילד לאור מארז תקליטורים בשם *[[An Accident Of Stars: 2004-2017|An Accident Of Stars]]*.

בשנים 2023–2024 הוציא גפן לאור את הסינגלים "מקיאה את היופי", "אושר בכפיות" בהשתתפות מיכה שטרית, "יהיה טוב" בהשתתפות קאסט סדרת הטלוויזיה "ארץ נהדרת", "אחכה", אותו כתב לזכר אביו יהונתן, "זריחה שחורה" בהשתתפות שורדת שבי חמאס מיאה ליימברג ו"גבוה" בהשתתפות תמר עמר, משתתפת ''The Voice'' ששמה קץ לחייה. בשנת 2025 הוציא גפן לאור את "היסטוריה של תאונות", לאחר שלמעלה מעשור לא הוציא לאור אלבומי אולפן. את האלבום ליוו הסינגלים "ארץ הפוכה" ו"זמן לרומן". באותה שנה הוציא לאור את הסינגל "יש מישהו ששר לך" בהשתתפות עומר אדם, אשר עתיד להכלל במיני-אלבום דואטים עתידי של גפן. שנה לאחר מכן הוציא לאור את הסינגל "מנגינת הלב" בהשתתפות ברי סחרוף, אשר עתיד להכלל גם הוא במיני-אלבום זה.

## אלבומים
### אלבומי אולפן

### אלבומי הופעה

### אלבומי אוסף

### פסקולים

## מיני-אלבומים

## מארזי תקליטורים

## סינגלים
### שנות התשעים של המאה העשרים

### שנות האלפיים

### שנות העשרה של המאה העשרים ואחת

### שנות העשרים של המאה העשרים ואחת

## וידאוגרפיה

## הערות שוליים

*
גפן, אביב